Slovakijos himnas
„Žaibai virš Tatrų“ (svk. Nad Tatrou sa blýska) – nacionalinis Slovakijos himnas. Himno ištakos siekia Centrinės Europos tautinio sukilimo laikus XIX amžiuje. Pagrindinė šio himno tema yra audra virš Tatrų kalnų, kuri simbolizuoja grėsmę slovakams bei kovą, kad ta grėsmė kuo greičiau pasibaigtų, todėl ši daina buvo populiari Tautų pavasario laikotarpiu. 1918–1993 m. antrasis himno posmas buvo Čekoslovakijos himno dalis. Šiuo metu himnas atliekamas per įvairius renginius, taip pat per sporto varžybas.